Diari Oficial de la Generalitat Valenciana


Sumari del DOGV 6874, del 02-10-2012 (2012/8917)

Informació pública de l'alternativa tècnica del programa d'actuació integrada per al desenrotllament urbanístic de la unitat d'execució UE-1 del Pla General d'Ordenació Urbana d'Algemesí.
-------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6874

Data del DOGV
:   02-10-2012

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2012/8917


Data del document
:   26-09-2012

Organisme emissor
:   Hermanos Alacreu, SL

Tipus de document
:   Anunci

Descriptors 

:   * Algemesí
    * pla d'urbanisme
    * empresa privada

Informació pública de l'alternativa tècnica del programa d'actuació integrada per al desenrotllament urbanístic de la unitat d'execució UE-1 del Pla General d'Ordenació Urbana d'Algemesí. [2012/8917]  
La societat mercantil Hermanos Alacreu, SL, amb CIF número Q98395405 i domicili a Albalat de la Ribera, camí de la Dula, s/n, CP 46706, ha formulat una proposta de programa d'actuació integrada corresponent a la unitat d'execució UE-1 del Pla General d'Algemesí, que se sotmet a informació pública de conformitat amb l'article 134 de la Llei 16/2005, de 30 de desembre, de la Generalitat, Urbanística Valenciana (d'ara en avant LUV), i els articles 293, 295, 296 297 i 298 del Decret 67/2006, de 19 de maig, del Consell, pel qual s'aprova el Reglament d'Ordenació i Gestió Territorial i Urbanística (d'ara en avant ROGTU). El Ple de l'Ajuntament d'Algemesí, en la sessió del dia 31 de juliol de 2012, va adoptar l'acord d'iniciar el procediment per al desenrotllament per gestió indirecta del programa d'actuació integrada corresponent a la unitat d'execució UE-1 de sòl urbà residencial del Pla General d'Algemesí, i va aprovar a este efecte les bases particulars reguladores de l'esmentada programació per gestió indirecta, el text de les quals havia sigut inserit anteriorment en el Butlletí Oficial de la Província de València de data 12 de març de l'any 2012 (BOP núm. 61), amb l'esmena de la base tercera publicada al seu torn en el Butlletí Oficial de la Província de València de data 11 de setembre de 2012 (BOP núm. 217).  
L'Ajuntament d'Algemesí, de conformitat amb l'article 132 de la LUV, va enviar al Diari Oficial de la Unió Europea, el dia 11 de setembre de l'any 2012, l'anunci del concurs del procediment per a la gestió indirecta del programa d'actuació integrada corresponent a la unitat d'execució UE 1 del Pla General d'Algemesí.  
Així mateix, este anunci va ser publicat en el Diari Oficial de la Comunitat Valenciana en data 25 de setembre de 2012 (DOCV núm. 6869).  
El dia 13 de setembre de 2012, de conformitat amb l'article 134 de la LUV, ha sigut atorgada l'acta notarial de protocol·lització i sotmetiment a informació pública de l'alternativa tècnica del programa d'actuació integrada esmentat adés (estudi de detall, estudi d'integració paisatgística i projecte d'urbanització) a la notaria de Luis Alberto Lorente Villar, sítia al carrer dels Arbres, número 52, baixos (Algemesí), on podrà ser consultada per qualsevol persona en horari de matí, de dilluns a divendres de 10.00 a 14.00 hores, i en horari de vesprades, de dimarts a dijous de 17.00 a 19.00 hores, durant el termini d'un mes, comptador des de la publicació d'este anunci en el Diari Oficial de la Comunitat Valenciana, a fi d'obtindre informació pels procediments legals i presentar-hi al·legacions.  
La documentació inclou un pla de participació pública també sotmés a informació, d'acord amb el Decret 120/2006, de la Generalitat Valenciana (Reglament de Paisatge), i el mateix ROGTU.  
Igualment, s'ha depositat la mateixa documentació a l'Ajuntament d'Algemesí, per a l'exposició pública i perquè es presenten al·legacions dins del termini esmentat.  
  
Algemesí, 26 de setembre de 2012.- L'apoderat: José Antonio Alacreu Samper.